Mo e ka nnang dingwaga di ka nna 3 500 Baebele e ile ya tlhalosa gore lefatshe le ‘lepeletse . . . mo go se nang sepe.’ (Jobe 26:7) Seno se farologane thata le se batho ba neng ba se dumela, gore lefatshe le kokobetse mo godimo ga metsi kgotsa le mo godimo ga khudu e tona. Dingwaga di ka nna 1 100 morago ga gore buka ya Jobe e kwalwe, batho ba ne ba ntse ba dumela gore lefatshe ga le ka ke la lepelelela fela mo go senang sepe, le tshwanetse la bo le tshwerwe ke sengwe. Dingwaga di le 300 tse di fetileng ka 1687, fa Isaac Newton a sena go dira dipatlisiso ka maatlakgogedi o ile a tlhalosa gore lefatshe le tshwerwe ke maatla mangwe a a sa bonaleng. Dipatlisiso tseno di ile tsa bontsha sentle gore se Baebele e se buileng dingwaga di le 3 000 tse di fetileng ke nnete!